ททท.พังงา เขิญนักปั่นร่วมแลกเปลี่ยนความคิดเห็นส่งเสริมการตลาดท่องเที่ยวอำเภอเกาะยาว
นายอะหมาน หมัดอะดัม ผู้อำนวยการการท่องเที่ยวแห่งประเทศไทย สำนักงานพังงา  เปิดเผยว่า องค์การบริหารส่วนจังหวัดพังงา การท่องเที่ยวแห่งประเทศไทยจังหวัดพังงา และอำเภอเกาะยาว จัดแคมเปญ Amazing New Chapters @Koh Yao Noi, Phang Nga ในระหว่างวันที่ 10-11 ธันวาคม 2564 โดยมีพิธีเปิดงานในวันที่ 10 ธันวาคม 2564 เวลา 18.30 น. ณ บ้านท่าเขา ตำบลเกาะยาวน้อย อำเภอเกาะยาว จังหวัดพังงา ชมการแสดงศิลปะวัฒนธรรมพื้นบ้านและการจำหน่ายสินค้าของดีเกาะยาวกว่า 50 ร้านค้าแคมเปญ Amazing New Chapters @ KOH YAO NOI Phang Nga เป็นการปั่นจักรยานสำรวจเส้นทางการท่องเที่ยว เปิดโลกทะเลเกาะยาวน้อย อำเภอเกาะยาวน้อย จังหวัดพังงา เปิดรับสมัครผู้สนใจจำนวนจำกัดเพียง 100 คน ผู้เข้าร่วมจะได้รับเสื้อที่ระลึกจากแคมเปญและร่วมรับประทานอาหาร พูดคุยแลกเปลี่ยนความคิดเห็นแนวโน้มการส่งเสริมการตลาดท่องเที่ยวอำเภอเกาะยาว จังหวัดพังงา สามารถลงทะเบียนผ่านลิงก์ https://forms.gle/v2BS9TzLNpzU12j77 หรือ QR CODE ตั้งแต่บัดนี้จนถึงวันที่ 23 พฤศจิกายน 2564 หรือจนกว่าจะเต็มจำนวน นอกจากนี้ ในวันที่ 11 ธันวาคม 2564 ยังมีกิจกรรมวิ่ง Fun Run เปิดโลกทะเลเกาะยาวจังหวัดพังงา Koh Yao Fun Run 2021@Phang Nga เริ่มเวลา 06.00 น. เป็นต้นไป สอบถามรายละเอียดการจัดกิจกรรมเพิ่มเติมได้ที่ การท่องเที่ยวแห่งประเทศไทยสำนักงานพังงา โทร 076-413 400-2